ลั่นกลางปีหน้าเริ่มตอกเสาเข็ม
ธนารักษ์พร้อมพัฒนาที่มักกะสัน เดินหน้าล้างหนี้รถไฟ 6 หมื่นล้าน,นายจักรกฤศฎิ์ พาราพันธกุล อธิบดีกรมธนารักษ์ เปิดเผยความคืบหน้าของการเข้าพัฒนาที่ดินบริเวณมักกะสันของการรถไฟแห่งประเทศไทย (ร.ฟ.ท.) ว่า ตามแผนที่วางไว้ระหว่างเดือน ม.ค.-ก.พ.59 กรมธนารักษ์ กระทรวงคมนาคม และ ร.ฟ.ท.จะร่วมลงนามในสัญญาให้กรมธนารักษ์เช่าที่ดิน เพื่อพัฒนาพื้นที่ดังกล่าว เพื่อแลกกับหนี้สินของ ร.ฟ.ท. จำนวน 60,000 ล้านบาท หลังจากนั้น ภายในเดือน มี.ค.59 จะนำโครงการพัฒนาที่ดินบริเวณดังกล่าว เข้าสู่ที่ประชุม ครม.เพื่ออนุมัติให้เอกชนเข้าร่วมประมูลตาม พ.ร.บ.ให้เอกชนเข้าร่วมลงทุน และคาดว่าการดำเนินโครงการจะเกิดขึ้น หลังจากกลางปี 2559 เป็นต้นไป,ในระหว่างนี้ กรมธนารักษ์และ ร.ฟ.ท.จะร่วมกันเข้าสำรวจพื้นที่บริเวณดังกล่าวเพื่อตรวจสอบว่าพื้นที่บริเวณใดสามารถส่งมอบได้ในระยะเวลาใด โดยก่อหน้านี้ ร.ฟ.ท.รายงานว่า มีพื้นที่จำนวน 150 ไร่ ที่สามารถส่งมอบได้ทันที แต่ก็ต้องสำรวจว่า จะสามารถส่งมอบได้จริงหรือไม่ ส่วนพื้นที่อื่นๆ เช่น โรงซ่อมรถไฟจะมีขอบเขตพื้นที่ถึงจุดใดและสามารถส่งมอบได้ก่อน 5 ปีหรือไม่ รวมถึงกรณีที่มีสัญญาเช่าที่ดินภายในบริเวณดังกล่าว และพื้นที่ที่มีการก่อสร้างโรงพยาบาลจะสามารถส่งมอบได้ก่อนเวลา 3 ปีหรือไม่,นายจักรกฤศฎิ์ กล่าวว่า ข้อติดขัดขณะนี้คือ การส่งมอบพื้นที่ เพราะหาก ครม.อนุมัติแล้ว ร.ฟ.ท.ต้องส่งมอบพื้นที่ในเวลาที่กำหนด และต้องมีการหารือว่า จะส่งมอบพื้นที่บางจุดเร็วสุดคือ 2 ปี และบางจุดเร็วสุด 5 ปีนั้น ต้องมีค่าใช้จ่ายในการรื้อถอนด้วยหรือไม่ ซึ่งประเด็นต่างๆ เหล่านี้ กรมธนารักษ์เห็นว่าอาจต้องนำมาเป็นหนึ่งในเงื่อนไขสัญญา การลงทุนด้วย เนื่องจากกรมธนารักษ์ต้องการสำรวจที่ดินมักกะสันให้เร็วที่สุด เพื่อให้กระบวนการพัฒนาพื้นที่ดำเนินการโดยเร็ว เพราะหมายความว่าเม็ดเงินลงทุนจากภาคเอกชนที่จะไหลเข้าสู่ระบบเศรษฐกิจ,นอกจากนี้ กระทรวงมหาดไทยจะต้องปรับปรุงกฎหมายที่เกี่ยวกับการเช่าอสังหาริมทรัพย์ เพื่อพาณิชยกรรมและอุตสาหกรรม พ.ศ.2542 โดยเพิ่มระยะเวลาการเช่านานขึ้น จากปัจจุบัน 50 ปี เพิ่มขึ้นเป็น 99 ปี เพื่อเปิดโอกาสให้การเช่าที่ดินระหว่างรัฐต่อรัฐหรือรัฐต่อเอกชนมีระยะเวลาที่นานขึ้น.
นายจักรกฤศฎิ์ พาราพันธกุล อธิบดีกรมธนารักษ์ เปิดเผยความคืบหน้าของการเข้าพัฒนาที่ดินบริเวณมักกะสันของการรถไฟแห่งประเทศไทย (ร.ฟ.ท.) ว่า ตามแผนที่วางไว้ระหว่างเดือน ม.ค.-ก.พ.59 
ทีมข่าวเศรษฐกิจ,พัฒนาที่ดิน,มักกะสัน,การรถไฟแห่งประเทศไทย,กรมธนารักษ์,เช่าที่ดิน,จักรกฤศฎิ์ พาราพันธกุล,อธิบดีกรมธนารักษ์,พัฒนาที่ดินมักกะสัน,ข่าว,ข่าวเศรษฐกิจ,ไทยรัฐฉบับพิมพ์